קאייג'ו

[ממוזער|200px|דייקאייג'ו (מפלצת-ענק) מהסרט היפני "[גודזילה (1954  סרט)|גודזילה"|טקסט=]]
**קָאייג'וּ** (ביפנית: **'kaijū'' 怪獣) היא מילה יפנית שמשמעותה המילולית "חיה מוזרה" או "חיה משונה", אך ב[[עברית]] מקובל לרוב לתרגם אותה כ"מפלצת ענק", והיא מתייחסת ל הבידור [[טוקוסאטסו]]  – [[סרט פעולה]]/סרט [[אפקטים מיוחדים]] [[יפן|יפני]] או סדרת דרמה יפנית שעוסקת ב[[גיבור-על|גיבורי-על]]. בפרספקטיבה רחבה יותר, קאייג'ו או טוקוסאטסו היא תת-סוגה בסוגת ה[[מדע בדיוני|מדע הבדיוני]].

מונחים קשורים כוללים: קָאייג'וּ אֵייגָה (ביפנית: 怪獣映画  ''kaijū eiga'' - סרט על המפלצת המשלב ביפן יסודות של אימה ומדע בדיוני); קָאייגִ'ין (ביפנית:怪人  ''kaijin'' - [[מפלצות וחיות אגדיות|מפלצת]] דמוית-אדם); ודָייקָאייג'וּ (ביפנית: 大怪獣  ''daikaijū'' - מפלצת ענקית).

הקאייג'ו המפורסם ביותר הוא [[גודזילה]], [[זוחלים|זוחל]] (או [[דינוזאורים|דינוזאור]]) מוטנטי ענקי שהופיע לראשונה ב[[סרט קולנוע|סרטו]] של [[אישירו הונדה]]  "גודזילה" ב-[[1954]], ומאז בסרטים רבים של אולפני [[טוהו]]. כמו כן הופיעה המפלצת ב[[משחק וידאו|משחקי וידאו]], [[קומיקס|ספרים קומיים]] הידועים ביפן במאפייניהם הייחודיים בשם "[[מאנגה]]" (''manga''), [[תוכנית טלוויזיה|סדרות טלוויזיה]], ו[[רומן|רומנים]]. היפנים רוחשים סימפתיה לגודזילה, יש לו אישיות, יש עליו אגדות ולעיתים הוא מוצג כסמל לעוצמה סופר-תעשייתית של ארצם וכזה שמציל אותה (ואת העולם) מאסון (המגולם לרוב על ידי פולשים זרים), אם כי תוך זריעת הרס רב בדרך. יותר מכך, גודזילה נחשב ל תרבות יפני.

קאייג'ו נודעים אחרים כוללים: [[קינג גידורה]] (キングギドラ, ''Kingu Gidora'' ב[[יפנית]]) [[דרקון]] מפלצתי (לרוב חוצני) תלת-ראשי בעל [[כנף|כנפיים]] גדולות ושני [[זנב]]ות שהוא יריבו העיקרי של גודזילה ואף ה[[אנטגוניסט (דמות)|אנטגוניסט]] המרכזי של הזיכיון; [[קינג קונג (דמות)|קינג קונג]] ([[גורילה]] ענקית, מקבילו האמריקאי של גודזילה, שהופיעה לראשונה בסרט מ-[[1933]] "קינג קונג", ולאחר מכן בסרטים רבים אחרים, בהם "קינג קונג נגד גודג'ירה [גודזילה]", שהופק על ידי אולפני טוהו היפניים ב-[[1962]]. אגב, בסרט זה קינג קונג הוא הרבה יותר גדול מאשר בגרסתו המקורית); [[רודן (מפלצת)|רודן]] (''Radon'' ביפנית) [[פטרוזאוריה|פטרוזאור]], שהופיע לראשונה בסרט "רודן" ב-[[1956]] מבית היוצר של אולפני טוהו; [[מות'רה (מפלצת)|מות'רה]] (''Mosura'' ביפנית) [[פרפראים|פרפראית]] ענקית שמוצגת בסרטו של אישירו הונדה "[[מות'רה (סרט, 1961)|מות'רה]]" מ-[[1961]] כמשכינת השלום היוצאת חוצץ נגד הניסויים הגרעיניים של [[ארצות הברית]]; ו[[גאמרה (מפלצת)|גאמרה]] (''Gamera)'' מפלצת שמגולמת על ידי [[צב]] ענק, אשר הופיעה לראשונה בסרט "גאמרה" ב-[[1965]] מבית היוצר של חברת הסרטים דאיאי. ב-2013 יצא הסרט "[[פסיפיק רים]]", המציג את הקאייג'ו כמפלצות מהונדסות גנטית, הנשלחות לכדור הארץ כנשק של גזע [[חוצנים|חייזרים]] מתקדם.

[[זיכיון (מדיה)|זיכיון]] קאייג'ו נוסף אשר הופק ונוצר בידי [[צובוראיה אייג'י]] (שנטל חלק גם ביצירתו של גודזילה) הוא "אולטרמן", אשר החל את דרכו בסדרה הקצרה "אולטרה-קיו" משנת 1966, אשר מציגה מפלצות ענק המתעוררות וזורעות הרס ברחבי יפן. הקאייג'ו הראשונים בסדרה זו, גומס וליטרה, למעשה נוצרו מלקיחת חליפת הגודזילה ואחת מבובות הרודן ששימשו לאחרונה בסרטי גודזילה תוך עיצוב מחדש של המראה החיצוני של החליפות, דבר אשר נעשה גם בהמשך. שנה לאחר מכן, סדרת ההמשך "אולטרמן" הציגה גיבור על בשם "אולטרמן", תושב של כוכב חייזרי בעל אזרחים טובי לב אשר הגיע לכדור הארץ ובחר לעצמו אדם שיהווה צורתו האנושית במטרה להגן על העולם מפני מפלצות ענק או חוצנים. מאז, עשרות סדרות וסרטי המשך המציגים אולטרמנים וקאייג'ו חדשים נוצרים מדי שנה ביפן.
<gallery>
Gojira 1954 Japanese poster.jpg|גודזילה מהסרט היפני משנת 1954
Rodan poster.jpg|רודן - מפלצת מעופפת, מהסרט היפני משנת 1956

</gallery>

== לקריאה נוספת ==
<div style="direction: ltr;">
* Michael Dylan Foster, **Pandemonium and Parade: Japanese Monsters and the Culture of Yōkai''', University of California Press, 2009
* Comprehensive list of genres and subgenres, no date


## קישורים חיצוניים

* קטגוריה: קאייג'ו, בתוך מונסטרופדיה: אנציקלופדיה למפלצות 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יפן: תרבות
קטגוריה:מילים וביטויים ביפנית
קטגוריה:סרטי מפלצות